Source: https://ispis.sk/judikatura/KSKE/7S154/2011
Timestamp: 2020-04-05 00:41:04+00:00

Document:
KSKE 7 S 154/2011 - iSpis
iSpis Judikatúra – KSKE 7 S 154/2011
KS v Košiciach, dátum 13.01.2012, sp.zn. KSKE 7 S 154/2011
§ 250d ods. 2 OSP
§ 35 ods. 1 písm. a) zákona č. 73/1998 § 247 OSP § 246 ods. 1 OSP § 250d ods. 2 OSP § 42 ods. 3 OSP
Súd: Krajský súd Košice Spisová značka: 7S/154/2011 Identifikačné číslo súdneho spisu: 7011201080 Dátum vydania rozhodnutia: 14. 01. 2012 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2012:7011201080.1
Uznesenie Krajský súd v Košiciach, v právnej veci žalobcu U.. U.. C. P.H., trvale bytom v M.C., P. Č.. XX, zastúpeného Mgr. Radoslavom Rigom, advokátom, IURISTICO, s. r. o., Štefánikova č. 26, Košice, proti žalovanému Ministerstvu vnútra Slovenskej republiky, so sídlom v Bratislave, Pribinova č. 2, v konaní o preskúmanie zákonnosti rozhodnutia žalovaného zo dňa 03. 10. 2011 č.k.: SLV-PS-PK-156/2011 takto
P o s t u p u j e vec Krajskému súdu v Bratislave ako súdu miestne príslušnému na ďalšie konanie a rozhodnutie.
Žalobou zo dňa 06. 12. 2011, doručenou tunajšiemu súdu dňa 08. 12. 2011 sa žalobca domáhal preskúmania zákonnosti rozhodnutia a postupu Ministerstva vnútra Slovenskej republiky zo dňa 03. 10. 2011 č.k.: SLV-PS-PK-156/2011, ktorým tento rozhodol tak, že odvolanie žalobcu zo dňa 14. 07. 2011 proti Personálnemu rozkazu I. Viceprezidenta Policajného zboru v Košiciach zo dňa 29. 06. 2011 č. 26, ktorým bol žalobca podľa § 35 ods. 1 písm. a) zákona č. 73/1998 Z. z. o štátnej službe príslušníkov Policajného zboru v znení neskorších predpisov dňom 01. 07. 2011 preložený z uvedenej funkcie na ÚBOK P PZ, služobného úradu MV SR, zamietol a napadnutý Personálny rozkaz v čl. 2 potvrdil.
Z obsahu podanej žaloby žalobcu zo dňa 06. 12. 2011 je zrejmé, že predmetom konania je preskúmanie zákonnosti rozhodnutia a postupu správneho orgánu podľa II. hlavy V. časti O. s. p. (§ 247 a nasl. O. s. p.) .
Podľa § 246 ods. 1 O. s. p. miestne príslušným je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa.
Keďže žalobca ako žalovaného označil Ministerstvo vnútra SR, ktoré je nepochybne ústredným orgánom štátnej správy, na konanie v tejto veci je mieste príslušným Krajský súd v Bratislave.
Súd zvážil vyššie uvedené skutočnosti a na ich základe, v súlade s cit. zák. ustanoveniami považoval za potrebné rozhodnúť tak, ako je to uvedené vo výrokovej časti tohto uznesenia.
Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to písomne v dvoch vyhotoveniach. V odvolaní sa má popri všeobecných náležitostiach podľa § 42 ods. 3 O. s. p. uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

References: § 250

§ 35
 § 247
 § 246
 § 250
 § 42
 súd 
 súd 
 § 35
 čl. 2
 § 246
 súd 
 súd 

Súd 
 súd 
 § 42